laion/Wikipedia-Exotic huggingface dataset:
রুশেমা বেগম

রুশেমা বেগম একজন বাংলাদেশি শিক্ষক ও রাজনীতিবিদ ছিলেন যিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন। রুশেমা বেগম ফরিদপুর জেলার ঈশান মেমোরিয়াল উচ্চ বিদ্যালয়ের শিক্ষক হিসেবে কর্মজীবন শুরু করেন। তিনি বিদ্যালয়টির প্রধান শিক্ষক হিসেবেও দায়িত্ব পালন করেছিলেন। তার স্বামী ইমামউদ্দিন আহমাদ প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে ফরিদপুর-৫ (বর্তমান ফরিদপুর-৩) আসন থেকে সাংসদ হিসেবে নির্বাচিত হয়েছিলেন। ২০১৯ সালের ১৬ ফেব্রুয়ারি বাংলাদেশ আওয়ামী লীগের মনোনয়নে তিনি একাদশ জাতীয় সংসদের সংরক্ষিত নারী আসনের সাংসদ হিসেবে বিনা প্রতিদ্বন্দ্বিতায় নির্বাচিত হন। ২০১৯ সালের ৯ জুলাই তিনি ৮৫ বছর বয়সে হৃদরোগে আক্রান্ত হয়ে ফরিদপুর হার্ট ফাউন্ডেশন হাসপাতালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। www.parliament.gov.bd। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  "সংরক্ষিত আসনে ৪৯ জন বিনা প্রতিদ্বন্দ্বিতায় নির্বাচিত"। মানবজমিন। ১৭ ফেব্রুয়ারি ২০১৯। সংগ্রহের তারিখ ২১ জুলাই ২০১৯।  "শপথ নিলেন সংরক্ষিত নারী এমপিরা"। একুশে টিভি। ২০ ফেব্রুয়ারি ২০১৯। সংগ্রহের তারিখ ২১ জুলাই ২০১৯।  "সংরক্ষিত আসনের এমপি রুশেমা বেগম আর নেই"। সমকাল। ১০ জুলাই ২০১৯। ২১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  "এমপি রুশেমা বেগম আর নেই"। আমাদের সময়। ১০ জুলাই ২০১৯। সংগ্রহের তারিখ ২১ জুলাই ২০১৯।  "সংরক্ষিত আসনের সাংসদ রুশেমা বেগম আর নেই"। প্রথম আলো। ১০ জুলাই ২০১৯। সংগ্রহের তারিখ ২১ জুলাই ২০১৯।
শাহেদা মুস্তাফিজ

শাহেদা মুস্তাফিজ (জন্ম: ১৯৪৯) হলেন বাংলাদেশের প্রথম নারী কম্পিউটার প্রোগ্রামার। অর্থনীতিতে পড়াশোনা শেষ করার পর শাহেদা মুস্তাফিজ যুক্তরাষ্ট্রের এনসিআর করপোরেশনে সফটওয়্যার আর্কিটেকচার নিয়ে এক বছরের প্রশিক্ষণ নেন। ১৯৭৬ সালে সে প্রতিষ্ঠানের বাংলাদেশ শাখায় সিস্টেমস ম্যানেজার হিসেবে দায়িত্ব নেবার মাধ্যমে তার কর্মজীবন শুরু হয়। এনসিআর কর্পোরেশনে কাজ করার পর তিনি লিডস করপোরশনে কাজ করেন। ১৯৯৮ সালে তিনি প্রবিতি সিস্টেমস লিমিটেডের ব্যবস্থাপনা পরিচালক হিসেবে দায়িত্ব গ্রহণ করেন। এ ছাড়া তিনি কানাডার ২০-২০ টেকনোলজিস ইনকরপোরেটেডের বাংলাদেশ শাখার ব্যবস্থাপনা পরিচালক এবং যুক্তরাষ্ট্রের ই-টেকলজিকস ইনকরপোরেটেডের বাংলাদেশ শাখার নির্বাহী সহসভাপতি দায়িত্ব পালন করেছেন। এছাড়া, তিনি নারী ও শিশুদের জন্য কম্পিউটার প্রশিক্ষণ কেন্দ্র পরিচালনার পাশাপাশি নিজের সন্তানের সফটওয়্যার নির্মাতা প্রতিষ্ঠানে উপদেষ্টা হিসেবেও কাজ করছেন। "তিনি দেশের প্রথম নারী প্রোগ্রামার"। প্রথম আলো। ১০ মার্চ ২০১৮। সংগ্রহের তারিখ ২১ জুলাই ২০১৯।  "প্রোগ্রামিং-এ 'প্রথমা' শাহেদা মুস্তাফিজ"। অনন্যা। ১৭ জুলাই ২০১৮। ২৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  Kabir, Humaun। "দেশের প্রথম নারী প্রোগ্রামার শাহেদা মুস্তাফিজ"। Bangladesh Open Source Network (ইংরেজি ভাষায়)। ২০২১-০২-০৫ তারিখে মূল থেকে আর্কাইভ করা। সংগ্রহের তারিখ ২০২১-০১-২৬।
ইসমাইল ফারুক চৌধুরী

ইসমাইল ফারুক চৌধুরী অবসপ্রাপ্ত মেজর জেনারেল (জন্ম: ২৫ জুলাই ১৯৫৩) বাংলাদেশ সেনাবাহিনীর সাবেক চিফ ইঞ্জিনিয়ার। মেজর জেনারেল ইসমাইল ফারুক চৌধুরী ২৫ জুলাই ১৯৫৩ সালে পাকিস্তান অধিরাজ্য পূর্ব বাংলার মৌলভীবাজার জেলায় (বর্তমান বাংলাদেশের সিলেট বিভাগে) জন্মগ্রহণ করেন। ১৯৭০ সালে তিনি ঢাকা কলেজ থেকে এইচএসসি পরীক্ষায় উত্তীর্ণ হন। বাংলাদেশ সেনাবাহিনীতে চাকরি কালে বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিং বিষয়ে ব্যাচেলর'স এন্ড মাস্টার'স ডিগ্রী অর্জন করেন। ইসমাইল ফারুক চৌধুরী ২৫ ডিসেম্বর ১৯৭২ সালে বাংলাদেশ সামরিক একাডেমীতে প্রশিক্ষণ সমাপ্তির পর বাংলাদেশ সেনাবাহিনীর ইঞ্জিনিয়ার্স কর্পস কমিশন লাভ করেন। জাতিসংঘের শান্তিরক্ষা বাহিনীর পূর্ব তিমুরের ইউএনটিএইটিতে মার্চ ২০০০ থেকে মার্চ ২০০১ সাল পর্যন্ত প্রকৌশলী ব্যাটালিয়নের অধিনায়ক হিসাবে কর্মরত ছিলেন। তিনি ঢাকায় একটি ইন্ডিপেন্ডেন্ট ইঞ্জিনিয়ার ব্রিগেডের কমান্ডেড ছিলেন। মিরপুর ক্যান্টনমেন্টের মিলিটারি ইনস্টিটিউট অব সায়েন্স এ্যান্ড টেকনোলজির চতুর্থ কমান্ড্যান্ট ছিলেন। ফেব্রুয়ারি ২০০৬ সালে বাংলাদেশ সেনাবাহিনীর চিফ ইঞ্জিনিয়ার (ই-ইন-সি) নিযুক্ত হন। ই-ইন-সি হিসাবে তিনি বাংলাদেশ সশস্ত্র বাহিনীর সামরিক প্রকৌশলী প্রধান ছিলেন। মেজর জেনারেল ইসমাইল ফারুক চৌধুরী ডিফেন্স রিসোর্সে ম্যানেজমেন্ট ইনস্টিটিউটে (ডিআরএমআই) সিনিয়র ইন্টারন্যাশনাল ডিফেন্স ম্যানেজমেন্ট কোর্স (এসআইডিএমসি) -২০০৬ এ অংশগ্রহণকারী। ক্যালিফোর্নিয়ার নেভাল পোস্টগ্রাজুয়েট স্কুল থেকে ডিফেন্স রিসোর্স ম্যানেজমেন্ট ইনস্টিটিউট (ডিআরএমআই) কোর্স সম্পন্ন করেন। ৫৫ বছর বয়সে ২৪ জুলাই ২০০৮ সালে তিনি স্বাভাবিক অবসর গ্রহণ করেন (এলপিআর)। অতঃপর জুন ২০০৯ সালে মিরপুর সিরামিক ওয়ার্কস লিমিটেড এবং খাদিম সিরামিক্স লিমিটেডের নির্বাহী পরিচালক হিসাবে চুক্তিবদ্ধ হন। "সাক্ষ্য দিলেন সাবেক মেজর জেনারেল ইসমাইল"। প্রথম আলো। সংগ্রহের তারিখ ২০১৯-০৭-২১।  "The Daily Star Web Edition Vol. 5 Num 463"। archive.thedailystar.net। ২০১৯-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-২১।
জাহাঙ্গীর আলম চৌধুরী

জাহাঙ্গীর আলম চৌধুরী (জন্ম: ২ ফেব্রুয়ারি ১৯৫৩) হলেন বাংলাদেশের অবসরপ্রাপ্ত একজন সেনা কর্মকর্তা ও বর্তমান অন্তর্বর্তীকালীন সরকারের উপদেষ্টা। তিনি বাংলাদেশ সেনাবাহিনী থেকে ৩ তারকা লেফট্যানেন্ট জেনারেল হিসেবে অবসর গ্রহণ করেন। তিনি ভারতের বর্ডার সিকিউরিটি ফোর্সের সাথে সংঘর্ষের সময় বাংলাদেশ রাইফেলসের (বর্তমান বিজিবি) প্রধান ছিলেন। তিনি বাংলাদেশ সেনাবাহিনীর সাবেক প্রিন্সিপাল স্টাফ অফিসার ছিলেন ও একই সময়ে তাকে কোয়ার্টারমাস্টার জেনারেল পদে উন্নীত করা হয়। তাকে রাষ্ট্রপতির বাসভবন বঙ্গভবনে গিয়ে বাংলাদেশের রাষ্ট্রপতিকে জরুরী অবস্থা ঘোষণা করতে বলার কৃতিত্ব দেওয়া হয়। যে ঘটনার ২০০৭ সালে সামরিক বাহিনীকে ক্ষমতায় আসে। জাহাঙ্গীর আলম চৌধুরীর জন্ম ২ ফেব্রুয়ারি ১৯৫৩ এবং ১৯৭৫ সালে তিনি বাংলাদেশ সেনাবাহিনীর আর্টিলারি কর্পসে কমিশন করেন। একজন গানার হিসেবে তার কর্মজীবনের শুরুতে তিনি কমান্ডিং টু আর্টিলারি ব্রিগেডস এবং ফিল্ড আর্টিলারি রেজিমেন্ট সহ বিভিন্ন দায়িত্ব পালন করেন। লেফট্যানেন্ট জেনারেল মোঃ জাহাঙ্গীর আলম চৌধুরী বাংলাদেশ সামরিক একাডেমীর প্রশিক্ষক ছিলেন। পরে তিনি ইন্টার সার্ভিসেস সিলেকশন বোর্ডে একটি গ্রুপ টেস্টিং অফিসার (জিটিও) হিসেবে দায়িত্ব পালন করেন। তিনি ১৯৯৪ থেকে ১৯৯৬ সালের মধ্যে বসনিয়া-হার্জেগোভিনা, রুয়ান্ডা এবং জর্জিয়াতে জাতিসংঘের সামরিক পর্যবেক্ষক ও স্টাফ হিসাবে তিনটি ভিন্ন জাতিসংঘ মিশনে কাজ করার অনন্য সুযোগ পেয়েছিলেন। তিনি ডিফেন্স সার্ভিসেস কমান্ড এবং স্টাফ কলেজে এবং ঢাকা ন্যাশনাল ডিফেন্স কলেজের স্নাতক। ২৫শে ফেব্রুয়ারি ২০০৯ সালের বিডিআর বিদ্রোহে তার উত্তরাধিকারী মেজর জেনারেল শাকিল আহমেদ ও তার স্ত্রী নাজনীন হোসেন শাকিল শহীদ হয়েছেন। কিউএমজি হিসাবে মোঃ জাহাঙ্গীর আলম চৌধুরী সেনাবাহিনীর তদন্ত কমিটির নেতৃত্ব দেন। ৩ ডিসেম্বর ২০০৯ সালে তাকে পররাষ্ট্র মন্ত্রণালয়ে বদলি করা হয়। ২ ফেব্রুয়ারি ২০১০ সালে তিনি সেনাবাহিনী থেকে অবসর গ্রহণ করেন। ২০০১ ভারত-বাংলাদেশ সীমান্ত বিরোধ "উপদেষ্টার আলোচনায় থাকা জাহাঙ্গীর আলমের পরিচয়"। সংগ্রহের তারিখ ১৮ আগস্ট ২০২৪।  "নতুন উপদেষ্টা কে এই জাহাঙ্গীর আলম চৌধুরী"। যুগান্তর। ১৬ অগাস্ট ২০২৪।  রিপোর্ট, স্টার অনলাইন (১৬ আগস্ট ২০২৪)। "শপথ নিলেন নতুন ৪ উপদেষ্টা"। The Daily Star Bangla।  "No infiltration from Bangla, says BDR DG"। www.indianexpress.com (ইংরেজি ভাষায়)। সংগ্রহের তারিখ ২০১৭-১২-১৭।  "1/11 changeover: How it happened and why"। Dhaka Tribune (ইংরেজি ভাষায়)। ১১ জানুয়ারি ২০২৩। ২৭ নভেম্বর ২০২৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "নতুন স্বরাষ্ট্র উপদেষ্টা জাহাঙ্গীর আলমের কর্ম-পরিচয়"। banglanews24.com। ২০২৪-০৮-১৬। সংগ্রহের তারিখ ২০২৪-০৮-১৬।  "4 more bodies identified"। The Daily Star (ইংরেজি ভাষায়)। ২০০৯-০৩-০৪। সংগ্রহের তারিখ ২০১৭-১২-১৭।  "Law and Our Rights"। www.thedailystar.net (ইংরেজি ভাষায়)। সংগ্রহের তারিখ ২০১৭-১২-১৭।  "Lt Gen Jahangir placed at foreign ministry"। The Daily Star (ইংরেজি ভাষায়)। ২০০৯-১২-০৩। সংগ্রহের তারিখ ২০১৭-১২-১৭।  উইকিমিডিয়া কমন্সে জাহাঙ্গীর আলম চৌধুরী সংক্রান্ত মিডিয়া রয়েছে।
কাজী আফসারউদ্দীন আহমদ

কাজী আফসারউদ্দীন আহমদ (২৪ সেপ্টেম্বর ১৯২১ - ২৬ মার্চ ১৯৭৫) একজন বাংলাদেশী সাংবাদিক এবং লেখক ছিলেন। তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন। কাজী আফসারউদ্দীন আহমেদ ২৪ সেপ্টেম্বর ১৯২১ সালে চাটমোহর, পাবনা জেলা, পূর্ববাংলা, ব্রিটিশ ভারততে জন্মগ্রহণ করেন। তিনি চট্টগ্রাম কলেজিয়েট স্কুল এন্ড কলেজ এ পড়াশোনা করেন। পৈত্রিক নিবাস ছিল মানিকগঞ্জের কতল গ্রামে। পিতা আফাজ উদ্দিন আহমদ ছিলেন একজন পুলিশ কর্মকর্তা। গ্রামের বাড়িতে সবাই তাকে সুরুজ নামেই ডাকতো। চট্টগ্রাম কলেজিয়েট স্কুলে নবম শ্রেণিতে অধ্যয়নকালে তার প্রাতিষ্ঠানিক শিক্ষার সমাপ্তি ঘটে। । লেখা পড়ার পাশাপাশি তিনি গল্প, কবিতা, উপন্যাসসহ বিভিন্ন ধরনের বই পড়তেন। কাজী আফসারউদ্দীন আহমেদ কলকাতায় সাংবাদিক হিসেবে কাজ শুরু করেন। ১৯৪১ থেকে ১৯৪৬ সাল পর্যন্ত মৃত্তিকা  নামে একটি দ্বিমাসিক সাহিত্যপত্র সম্পাদনা করেন। ১৯৪৩ সাল থেকে ১৯৪৪ সাল পর্যন্ত তিনি মাসিক সওগাত ও সাপ্তাহিক দেশের কথা পত্রিকার সঙ্গে জড়িত ছিলেন। ১৯৪৫সাল থেকে ১৯৪৭ সাল পর্যন্ত তিনি মাসিক মোহাম্মদীর ভারপ্রাপ্ত সম্পাদক ছিলেন। আফসারউদ্দীন আহমদ ভারত বিভাজনের ১৯৪৭ সালে ঢাকায় ফিরে আসেন এবং তার সম্পাদনায় দৈনিক সংবাদপত্র জিন্দেগী প্রকাশ করেন। তিনি দৈনিক ইনসাফ পত্রিকার ভারপ্রাপ্ত সম্পাদক ছিলেন। ১৯৫১ সালে সরকারের তথ্য বিভাগে জ্যেষ্ঠ উপ-সম্পাদক পদে যোগ দেন। ওই সময় থেকে ১৯৭২ সাল পর্যন্ত তিনি তথ্য বিভাগ থেকে প্রকাশিত বাংলা সাপ্তাহিক পাক সমাচার এবং শিশু কিশোর সাময়িকী নবারুণ পত্রিকার সম্পাদক ছিলেন। মাত্র চৌদ্দ বছর বয়সে তার প্রথম উপন্যাস বের হওয়ার সাথে সাথে ই তিনি কলকাতার ‘সন্দেশ’, ‘মৌচাক’, ‘রামধনু’ ও ‘কৃষক’ পত্রিকার ছোটদের পাতা চাঁদের হাটে গল্প, কবিতা,ছড়া, উপন্যাস, ও প্রবন্ধ লিখতে শুরু করেন। এর পাশাপাশি তিনি বড়দের জন্য রাজনীতি, ভ্রমণ কাহিনি ও প্রবন্ধ লিখতে শুরু করেন । ফলে তার খ্যাতির আলোকচ্ছটা ছড়িয়ে পড়ে চারদিকে । তার লেখা প্রায় ৬০ টি বই প্রকাশিত হয়েছে। যার মধ্যে নয়টি ই ছিল উপন্যাস। গ্রন্থিত হয়নি এমন পাণ্ডুলিপির সংখ্যা ৪০ টি । যার মধ্যে আছে গল্প, উপন্যাস, নাটক, জীবনী ও প্রবন্ধের পাণ্ডুলিপি। ‘চর ভাঙ্গার চর’ উপন্যাস টি তার অনবদ্য সৃষ্টি । ১৯৫১ সালের তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন। কাজী আফসারউদ্দীন আহমেদ ২৬ মার্চ ১৯৭৫ সালে ঢাকায় তার মৃত্যু হয়। বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯) সৈয়দ শামসুল হক আসকার ইবনে শাইখ "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।  "বাংলা একাডেমি সাহিত্য পুরস্কার"। বাংলাদেশ প্রতিদিন। ঢাকা, বাংলাদেশ। ১৭ ফেব্রুয়ারি ২০১৫।  মীর ফারজানা শারমীন (২০১২)। "আহমদ, কাজী আফসারউদ্দীন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Contemporary Bengali Writing: Pre-Bangladesh Period (ইংরেজি ভাষায়)। বিশ্ববিদ্যালয় প্রেস। ১৯৯৬। পৃষ্ঠা ৫১। আইএসবিএন 9789840513178।
গাণিতিক প্রতীকের তালিকা

প্রযুক্তিগত সীমাবদ্ধতার কারণে অনেক কম্পিউটার এই নিবন্ধে কিছু বিশেষ অক্ষর প্রদর্শন করতে পারে না। এই জাতীয় অক্ষরগুলি আপনার ব্রাউজার, অপারেটিং সিস্টেম এবং ইনস্টল করা ফন্টের উপর নির্ভর করে বাক্স, প্রশ্ন চিহ্ন বা অন্যান্য বাজে প্রতীক হিসাবে রেন্ডার করা যেতে পারে। এমনকি আপনি যদি নিশ্চিত হয়ে থাকেন যে আপনার ব্রাউজারটি নিবন্ধটি ইউটিএফ -8 এনকোড হিসাবে ব্যাখ্যা করছে এবং আপনি এমন একটি ফন্ট ইনস্টল করেছেন যা ইউনিকোডের বিস্তৃত সমর্থন করে যেমন কোড 2000, আরিয়াল ইউনিকোড এমএস, লুসিডা সানস ইউনিকোড বা ফ্রি ইউনিকোড ফন্টগুলির মধ্যে একটি, এই ক্ষেত্রে ব্রাউজারের ক্ষমতা পরিবর্তিত হওয়ার কারণে আপনার এখনও একটি আলাদা ব্রাউজার ব্যবহার করতে হবে। Mathematical alphanumeric symbols গাঠনিক ধ্রুবক পদার্থবিজ্ঞানের চলকরাশি আই এস ও ৩১-১১ Jeff Miller: প্রাচীনকালে ব্যবহৃত গাণিতিক চিহ্নসমূহ TCAEP - পদার্থবিজ্ঞান ইনস্টিটিউশন গাণিতিক চিহ্নসমূহের GIF এবং PNG চিত্র The complete set of mathematics Unicode characters ওয়েব্যাক মেশিনে আর্কাইভকৃত ২১ সেপ্টেম্বর ২০১৮ তারিখে Jeff Miller: Earliest Uses of Various Mathematical Symbols Numericana: Scientific Symbols and Icons Mathematical Symbols in Unicode Using Greek and special characters from Symbol font in HTML Unicode Math Symbols - a quick form for using unicode math symbols. DeTeXify handwritten symbol recognition — doodle a symbol in the box, and the program will tell you what its name is গাণিতিক অপারেটরের কিছু ইউনিকোড চার্ট: Index of Unicode symbols Range 2100–214F: Unicode Letterlike Symbols Range 2190–21FF: Unicode Arrows Range 2200–22FF: Unicode Mathematical Operators Range 27C0–27EF: Unicode Miscellaneous Mathematical Symbols–A Range 2980–29FF: Unicode Miscellaneous Mathematical Symbols–B Range 2A00–2AFF: Unicode Supplementary Mathematical Operators ইউনিকোড ক্রস রেফারেন্স: Short list of commonly used LaTeX symbols and Comprehensive LaTeX Symbol List MathML Characters - sorts out Unicode, HTML and MathML/TeX names on one page Unicode values and MathML names Unicode values and Postscript names from the source code for Ghostscript
জো কক্স

যোসেফ লাভেল কক্স (ইংরেজি: Joe Cox; জন্ম: ২৮ জুন, ১৮৮৬ - মৃত্যু: ৪ জুলাই, ১৯৭১) নাটাল প্রদেশের পিটারমারিৎজবার্গ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন জো কক্স। ১৯১০-১১ মৌসুম থেকে ১৯২১-২২ মৌসুম পর্যন্ত জো কক্সের প্রথম-শ্রেণীর খেলোয়াড়ী জীবন চলমান ছিল। প্রথম বিশ্বযুদ্ধের আগেপাছে ১৯১১ থেকে ১৯২২ সাল পর্যন্ত একাধারে নাটাল দলের পক্ষে প্রথম-শ্রেণীর ক্রিকেটে অংশ নিয়েছিলেন জো কক্স। তবে, শুরুরদিকে ১৯১০-১১ মৌসুমেই সর্বাধিক সফলতার স্বাক্ষর রেখেছিলেন তিনি। ডারবানে অরেঞ্জ ফ্রি স্টেটের বিপক্ষে দশ নম্বরে ব্যাটিংয়ে নেমে ৫১ রান তুলেন। ঐ ইনিংসটি নাটাল দলের পক্ষে দ্বিতীয় সর্বোচ্চ রান ছিল। এ সংগ্রহটিই পরবর্তীতে জো কক্সের সর্বোচ্চ রানরূপে স্বীকৃতি পায়। ওয়েস্টার্ন প্রভিন্সের বিপক্ষে অনুষ্ঠিত দ্বিতীয় খেলার দ্বিতীয় ইনিংসে ৭/৪২ পান। এর অল্প কয়েকদিন পর ট্রান্সভালের বিপক্ষে ৮/২০ পান। তন্মধ্যে, প্রতিপক্ষের সাতজন ব্যাটসম্যানই বোল্ড হয়েছিলেন। ঐ মৌসুমে ছয় খেলায় অংশ নিয়ে ১১.১৬ গড়ে ৩৬ উইকেট পেয়েছিলেন। এরফলে, নাটাল দল প্রথমবারের মতো ঘরোয়া সুপারস্পোর্ট সিরিজের শিরোপা জয়ে সক্ষম হয়েছিল। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো কক্স। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ ফেব্রুয়ারি, ১৯১৩ তারিখে একই মাঠে ও একই দলের বিপক্ষে সর্বশেষ টেস্টে অংশ নেন। ১৯১২ সালে দক্ষিণ আফ্রিকা দলের সদস্যরূপে ইংল্যান্ড গমনের জন্য মনোনীত হন। এ সফরের ৩৭টি খেলার মধ্যে তিনি মাত্র ১৪টিতে অংশগ্রহণের সুযোগ পেয়েছিলেন। কোন টেস্টেই তাকে খেলানো হয়নি। দলের বিকল্প বোলার হিসেবে তাকে খেলানো হয় ও মাত্র ১৪ উইকেট পান। ১৯১৩-১৪ মৌসুমে জে.ডব্লিউ.এইচ.টি. ডগলাসের নেতৃত্বাধীন ইংরেজ দল দক্ষিণ আফ্রিকায় আসে। পাঁচ টেস্ট নিয়ে গড়া ঐ সিরিজের তিন টেস্টে খেলার সুযোগ পান। তবে, সফলতা পাননি তিনি। ৪ জুলাই, ১৯৭১ তারিখে ৮৫ বছর বয়সে রোডেশিয়ার বুলাওয়ে এলাকায় জো কক্সের দেহাবসান ঘটে। তবে, উইজডেনে তার মৃত্যুর বিষয়টি তুলে ধরা হয়নি। তার শ্যালক লেন টাকেট ও বোনপো লিন্ডসে টাকেট - উভয়েই দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। "Natal v Orange Free State 1910-11"। CricketArchive। সংগ্রহের তারিখ ২১ ডিসেম্বর ২০১৭।  "Natal v Western Province 1910-11"। CricketArchive। সংগ্রহের তারিখ ২১ ডিসেম্বর ২০১৭।  "Natal v Transvaal 1910-11"। CricketArchive। সংগ্রহের তারিখ ২১ ডিসেম্বর ২০১৭।  "Bowling in Currie Cup 1910-11"। CricketArchive। সংগ্রহের তারিখ ২১ ডিসেম্বর ২০১৭।  Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 280. "Joe Cox"। Cricinfo। সংগ্রহের তারিখ ২১ ডিসেম্বর ২০১৭।  বিলি জাল্ক জিমি ব্লাঙ্কেনবার্গ সানফয়েল সিরিজ ১৯১২ ত্রি-দেশীয় প্রতিযোগিতা দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে জো কক্স (ইংরেজি) ক্রিকেটআর্কাইভে জো কক্স (সদস্যতা প্রয়োজনীয়) (ইংরেজি)
জর্জ গ্লোভার

জর্জ কীওয়ার্থ গ্লোভার (ইংরেজি: George Glover; জন্ম: ১৩ মে, ১৮৭০ - মৃত্যু: ১৫ নভেম্বর, ১৯৩৮) ইয়র্কশায়ারের ওয়াকফিল্ডে জন্মগ্রহণকারী ইংরেজ বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও কিম্বার্লী দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জর্জ গ্লোভার। ১৮৮৯-৯০ মৌসুম থেকে জর্জ গ্লোভারের প্রথম-শ্রেণীর খেলোয়াড়ী জীবন চলমান ছিল। ১৮৮৯-৯০ মৌসুমে প্রথমবারের মতো কারি কাপের উদ্বোধনী প্রতিযোগিতা কিম্বার্লী ও ট্রান্সভালের মধ্যে একটিমাত্র খেলার মাধ্যমে আয়োজন করা হয়েছিল। ঐ খেলায় দ্বিতীয় ইনিংসে কিম্বার্লীর পক্ষে বার্নার্ড ট্যানক্রেড ১০৬ রান ও ট্রান্সভালের পক্ষে মন্টি বাউডেন অপরাজিত ১২৬* রান করেন যা প্রতিযোগিতার ইতিহাসে প্রথম সেঞ্চুরির ঘটনা ছিল। একই খেলায় প্রথম ইনিংসে কিম্বার্লীর পক্ষে তিনি ৬/৫০ লাভ করেছিলেন। ১৮৯৩-৯৪ মৌসুমে কারি কাপের একটি খেলায় ৬৮ রান খরচায় জর্জ গ্লোভার ১৫ উইকেট দখল করেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ গ্লোভার। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী এআর রিচার্ডস, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল। খেলায় তিনি প্রথম ইনিংসে আট নম্বরে ব্যাটিং করে ১৮ রানে অপরাজিত ছিলেন। দ্বিতীয় ইনিংসে ব্যাটিংয়ের অবস্থান পরিবর্তন ঘটিয়ে চার নম্বরে নেমে ৩ রান করে স্যামি উডসের হাতে তালুবন্দীর মাধ্যমে জর্জ লোহম্যানের শিকারে পরিণত হন। বল হাতে নিয়ে স্যার টিসি ও’ব্রায়ানকে অতিরিক্ত খেলোয়াড় জেএইচ অ্যান্ডারসনের কটে ২ রানে বিদেয় করেন। খেলায় তিনি ১/২৮ বোলিং পরিসংখ্যান দাঁড় করান। ঐ খেলায় তার দল ইনিংস ও ৩৩ রানে পরাজিত হয়েছিল। ১৫ নভেম্বর, ১৯৩৮ তারিখে ৬৮ বছর বয়সে দক্ষিণ আফ্রিকার কিম্বার্লীতে জর্জ গ্লোভারের দেহাবসান ঘটে। তার তিন পুত্র - ফ্রেডরিক গ্লোভার, চার্লস গ্লোভার ও জর্জ গ্লোভার গ্রিকুয়াল্যান্ড ওয়েস্টের পক্ষে প্রথম-শ্রেণীর ক্রিকেটে অংশগ্রহণ করেছেন। "George Glover"। www.cricketarchive.com। সংগ্রহের তারিখ ২০১৯-০৪-০২।  "England in South Africa (1895 – 1896): Scorecard of third Test"। Cricinfo। সংগ্রহের তারিখ জুলাই ২১, ২০১৯।  জর্জ রো চার্লি লিউইলিন সানফয়েল সিরিজ ইস্টার্ন প্রভিন্স ক্রিকেট দল দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে জর্জ গ্লোভার (ইংরেজি) ক্রিকেটআর্কাইভে জর্জ গ্লোভার (সদস্যতা প্রয়োজনীয়) (ইংরেজি)
চৌধুরী ফজলুল বারী

চৌধুরী ফজলুল বারী বাংলাদেশ সেনাবাহিনীর সাবেক অফিসার। প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ২০০৭ সালের ‘এক/এগারো’র ওয়ান ইলেভেন পরিকল্পনা বাস্তবায়নকারী অভিযুক্ত থাকায় চাকরিচ্যুত হয়ে যুক্তরাষ্ট্রের ডালাসে বসবাস করছেন। ব্রিগেডিয়ার জেনারেল (অব.) চৌধুরী ফজলুল বারী ২০০৪ সালে র‌্যাপিড অ্যাকশন ব্যাটেলিয়ান প্রতিষ্ঠিত হওয়ার পর যোগ দেন এবং র‌্যাবের শেষ পদে তিনি অতিরিক্ত মহাপরিচালক ছিলেন। তিনি তৎকালীন সেনাপ্রধান জেনারেল মইন উ আহমেদকে ইমারজেন্সি দেওয়ার ব্যাপারে প্ররোচিত করেছেন। ২০০৯ সালের ১৭ মে সেনাবাহিনী থেকে অবসর নেন। পরে একটি বেসরকারি বিশ্ববিদ্যালয়ের শিক্ষক পরিচয়ে দেশত্যাগ করেন। সর্বশেষ দুবাইয়ে অবস্থান করে একটি আন্তর্জাতিক সংস্থায় চাকরি করছেন বলে জানা যায়। এক/এগারোর সময় ক্ষমতার পালাবদলে ডিজিএফআইর ভারপ্রাপ্ত মহাপরিচালক ব্রিগেডিয়ার জেনারেল ফজলুল বারীর ভূমিকা ছিল গুরুত্বপূর্ণ। সেদিন বঙ্গভবনে গিয়েছিলেন সেনাপ্রধান জেনারেল মইন উ আহমেদের সঙ্গে। দীর্ঘদিন পর সেদিনের প্রেক্ষাপট নিয়ে তিনিও বলেছেন অজানা অনেক কথা। "Brig Gen Bari absconding in army record"। The Daily Star। ১০ জুন ২০০৯। সংগ্রহের তারিখ ৪ নভেম্বর ২০১৬।  "স্থায়ী সামরিক শাসনের ছক ছিল ১-১১তে! | জাতীয় | The Daily Ittefaq"। archive1.ittefaq.com.bd। ২০১৯-০৭-২১ তারিখে মূল থেকে আর্কাইভ করা। সংগ্রহের তারিখ ২০১৯-০৭-২১।  jugantor.com। "সুপারিশ চার বছর ফাইলবন্দি | প্রথম পাতা | Jugantor"। jugantor.com। ২০১৯-০৭-২১ তারিখে মূল থেকে আর্কাইভ করা। সংগ্রহের তারিখ ২০১৯-০৭-২১।  "নিন্দিত এক-এগারোর এক দশক"। DailyInqilabOnline (ইংরেজি ভাষায়)। সংগ্রহের তারিখ ২০১৯-০৭-২১।  "কালের কণ্ঠ"। Kalerkantho। ২০১৮-০৭-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৭-২১।  "Crossfire killings necessary"। The Daily Star। ২ অক্টোবর ২০১১। সংগ্রহের তারিখ ৪ নভেম্বর ২০১৬।  "Bari deserter, faces now court-martial"। The Daily Star। ১৫ আগস্ট ২০০৯। সংগ্রহের তারিখ ৪ নভেম্বর ২০১৬।  "Another Freedom Party man held"। The Daily Star। ২৫ অক্টোবর ২০০৯। সংগ্রহের তারিখ ৪ নভেম্বর ২০১৬।  "Top Bangladesh Army officer seeks political asylum in US"। Hindustan Times। ১০ জুন ২০০৯। সংগ্রহের তারিখ ৪ নভেম্বর ২০১৬।
জ্যামাইকা, ল্যান্ড উই লাভ

জ্যামাইকা, ল্যান্ড উই লাভ (টেমপ্লেট:Lang-jam) জ্যামাইকার জাতীয় সঙ্গীত যা আনুষ্ঠানিকভাবে ১৯৬২ সালের জুলাই মাসে গৃহীত করা হয়েছে। এটি ১৯৬১ সালের সেপ্টেম্বরে থেকে ৩১শে মার্চ ১৯৬২ সালের একটি জাতীয় সঙ্গীতের প্রতিযোগিতার পরে নির্বাচিত হয়েছিল, যা জ্যামাইকার সংসদের মধ্যে নির্বাচিত করা হয়েছিল। ৬ই আগস্ট, ১৯৬২ সালের জামাইকা স্বাধীনতা লাভের পর, "জ্যামাইকা, ল্যান্ড উই লাভ" আনুষ্ঠানিকভাবে জাতীয় সঙ্গীত হিসাবে ব্যবহার করা অব্যাহত ছিল। ১৯৬২ সালের জুলাই মাসে এই গানের কথা লিখেছেন হিউ শেরলক (ওয়াইইউ শুলাক) এবং সুর দিয়েছেন রবার্ট লাইটবোর্ন (মেইফোল্টাফট প্রোউ দ্বারা সাজানো)। "Jumieka Nashinal Antem"। Jumieka Langwij। সংগ্রহের তারিখ ২০১৯-০৭-১৯।  "Jamaica"। National Anthems। সংগ্রহের তারিখ ১ আগস্ট ২০১৫।  উইকিমিডিয়া কমন্সে জ্যামাইকা, ল্যান্ড উই লাভ সংক্রান্ত মিডিয়া রয়েছে। জ্যামাইকার জাতীয় সঙ্গীত on Jamaican government site জ্যামাইকার জাতীয় সঙ্গীত Full Instrumental version[স্থায়ীভাবে অকার্যকর সংযোগ] টেমপ্লেট:উত্তর আমেরিকার জাতীয় সঙ্গীত
গাংপুর রেলওয়ে স্টেশন

গাংপুর রেলওয়ে স্টেশন হল হাওড়া–বর্ধমান প্রধান রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গাংপুর রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নিরানকারি কলোনি, গাংপুর, জটরাম এ অবস্থিত। স্টেশনটি গাংপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৮ কি.মি. দূরে স্টেশনটি অবস্থিত। পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। ১লা ফেব্রুয়ারি ১৮৫৫ সালে হাওড়া থেকে রানিগঞ্জ পর্যন্ত হাওড়া-বর্ধমান মেইন লাইন এ প্রথম রেল চালু হয়। ১লা জানুয়ারি ১৮৮৫ ট্র্যাফিকের জন্য ব্যাণ্ডেল থেকে বর্ধমান লাইন খোলা হয়েছিল। হাওড়া-বর্ধমান মেইন লাইনের বিদ্যুৎকৌশলটি ১৯৫৭ সালে ব্যাণ্ডেল পর্যন্ত ৩০০০ ভোল্ট ডিসি সিস্টেমের মাধ্যমে শুরু হয়েছিল। হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Gangpur Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৭-২১।  "IR History Part I 1832-1869"। IRFCA। সংগ্রহের তারিখ ১৩ এপ্রিল ২০১৩।  "[IRFCA] Electrification History from CORE"। সংগ্রহের তারিখ ২০১৯-০৬-২৭।  "HISTORICAL PERSPECTIVE - THE FIRST JOURNEY"। সংগ্রহের তারিখ জুলাই ২১, ২০১৯।
বৈজ্ঞানিক ধ্রুবক (ব্যক্তির নামে নামাঙ্কিত)

এখানে বিভিন্ন ব্যক্তির নামে নামাঙ্কিত ধ্রুবকসমূহের নাম দেয়া হলো: অ্যাভোগেড্রো সংখ্যা – অ্যামেদেও অ্যাভোগেড্রো বোর ম্যগনেটন – নিল্‌স বোর বোর ব্যসার্ধ্য – নিল্‌স বোর বোল্ট্জম্যান ধ্রুবক – লুডভিগ বোল্ট্জম্যান চন্দ্রশেখর সীমা – সুব্রহ্মণ্যন চন্দ্রশেখর ডিরাকের ধ্রুবক – পল ডিরাক অয়লারের ধ্রুবক – লিয়রহার্ড অয়লার ফ্যারাডে ধ্রুবক – মাইকেল ফ্যারাডে হার্ট্রি ধ্রুবক – ডগলাস হার্ট্রি হাবরের ধ্রুবক – এডুইন হাবল প্লাঙ্কের ধ্রুবক – ম্যাক্স প্লাঙ্ক রিডবার্গ ধ্রুবক – জোহাননেস রিডবার্গ স্টেফান-বোল্ট্জম্যান ধ্রুবক – জোসেফ স্টেফান এবং লুডভিগ বোল্ট্জম্যান
ফিল্ড (দ্ব্যর্থতা নিরসন)

ফিল্ড (গণিত): গণিতের একটি বিশেষ ধারণা সম্পর্কে এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।